Kassandra
Kassandra er i græsk mytologi en trojansk prinsesse, datter af Priamos og Hekabe. Apollon forelskede sig i Kassandra og gav hende evnen til at spå, men da hun afviste ham, ændrede han sin gave, så Kassandra nok kunne se fremtiden, men ikke få nogen til at tro sine spådomme. Hun forudså både Trojas fald og Klytaimnestras mord på Agamemnon og hende selv, da Agamemnon havde ført hende med hjem som krigsbytte til Mykene.
Kassandratemaet har optaget digtere fra Euripides (Kvinderne fra Troja, 415 f.v.t.) til Christa Wolf (Kassandra, 1983).